|  |  |
| --- | --- |
| i_gerb_big  **MINISTERUL FINANŢELOR**  **AL REPUBLICII MOLDOVA** |  |

**ORDIN**

mun. Chișinău

\_\_ august 2024 Nr.\_\_\_\_\_\_\_

**Cu privire la modificarea**

**Ordinului Ministrului Finanțelor nr. 107/2023**

În conformitate cu art.6 alin.(2) lit.c) din Legea nr.293/2017 privind unele măsuri în vederea implementării Programului de stat „Prima casă” (Monitorul Oficial al Republicii Moldova, 2018, nr.18-26, art.95) și art. III alin. (2) și alin.(4) din Legea nr.218/2024 pentru modificarea unor acte normative („Prima casă Plus”) (Monitorul Oficial al Republicii Moldova, 2024, nr.340, art. 504),

**ORDON:**

1. La punctul 1 din Ordinul Ministrului Finanțelor nr. 107/2023 cu privire la stabilirea comisionului de garantare (Monitorul Oficial al Republicii Moldova, 2023, nr. 465-467, art.1156), textul „0,5%” se substituie cu textul „0,4%”.
2. Comisionul de garantare în mărime de 0,4% se aplică faţă de noii beneficiari ai Programului de stat „Prima casă” din data intrării în vigoare a Legii nr.218/2024 pentru modificarea unor acte normative („Prima casă Plus”).
3. Față de beneficiarii Programului de stat „Prima casă”, care au contractat credite ipotecare în cadrul programului pînă la data intrării în vigoare a Legii nr.218/2024 pentru modificarea unor acte normative („Prima casă Plus”), băncile vor aplica comisionul de garantare în mărime de 0,4% începînd cu data de 01.09.2024.
4. Prezentul ordin intră în vigoare la data publicării în Monitorul Oficial al Republicii Moldova.

|  |  |
| --- | --- |
|  |  |
| **MINISTRUL FINANŢELOR** | **Victoria BELOUS** |
|  | |

**NOTĂ DE FUNDAMENTARE**

**la proiectul Ordinului cu privire la modificarea Ordinului Ministrului Finanțelor nr.107/2023 cu privire la stabilirea comisionului de garantare**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Proiectul Ordinului cu privire la modificarea Ordinului Ministrului Finanțelor nr.107/2023 cu privire la stabilirea comisionului de garantare, este elaborat de către Ministerul Finanțelor. |
| **2. Condițiile ce au impus elaborarea proiectului actului normativ** |
| Elaborarea proiectului Ordinului cu privire la modificarea Ordinului Ministrului Finanțelor nr.107/2023 cu privire la stabilirea comisionului de garantare derivă din necesitatea ajustării cadrului normativ secundar la prevederile Legii nr. 218/2024 pentru modificarea unor acte normative („Prima casă Plus”), care prevede în mod special operarea modificărilor și completărilor la Legea nr. 293/2017 privind unele măsuri în vederea implementării Programului de stat „Prima casă”.  Potrivit art.6 alin.(2) lit.c) din Legea nr.293/2017 privind unele măsuri în vederea implementării Programului de stat „Prima casă”, comisionul de garantare, achitat de către beneficiarii Programului, este stabilit de către Ministerul Finanţelor. |
| **3. Obiectivele urmărite și soluțiile propuse** |
| În conformitate cu proiectul Ordinului cu privire la modificarea Ordinului Ministrului Finanțelor nr.107/2023, se stabilește comisionul de garantare în mărime de 0,4% anual din soldul garanției de stat, care va fi aplicat pe parcursul anilor 2024-2025, pentru creditele garantate de către stat în cadrul Programului de stat „Prima casă”, avînd în vedere prevederile Art. I, pct. 2 din Legea nr. 218/2024 pentru modificarea unor acte normative („Prima casă Plus”).  Comisionul de garantare se achită de către beneficiarii Programului și se încasează de către creditor (banca finanțatoare) în favoarea Instituției Publice Organizația pentru Dezvoltarea Antreprenoriatului. Pînă la adoptarea modificărilor și completărilor la Legea nr.293/2017, comisionul de garantare a constituit 0,5% anual. |
| **4. Analiza impactului de reglementare** |
| Nu este aplicabil la această etapă, întrucît modificarea Ordinului Ministrului Finanțelor nr.107/2023 derivă din necesitatea ajustării acestuia la prevederile Legii nr. 218/2024 pentru modificarea unor acte normative („Prima casă Plus”). |
| **5. Compatibilitatea proiectului actului normativ cu legislația UE** |
| Proiectul nu prevede armonizarea legislației naționale cu legislația Uniunii Europene. |
| **6. Avizarea și consultarea publică a proiectului actului normativ** |
| Proiectul urmează a fi supus avizării și consultării publice în conformitate cu prevederile art. 32 alin. (5) din Legea nr. 100/2017 cu privire la actele normative. |
| **7. Concluziile expertizelor** |
| **-** |
| **8. Modul de încorporare a actului în cadrul normativ existent** |
| Proiectul propus vine să modifice Ordinul Ministrului Finanțelor nr.107/2023 cu privire la stabilirea comisionului de garantare în corelare cu prevederile actelor normative în vigoare (Legea nr. 218/2024) și nu afectează concepția generală ori caracterul unitar al cadrului normativ în vigoare. |
| **9. Măsurile necesare pentru implementarea prevederilor proiectului actului normativ** |
| Pentru a asigura concordanța prevederilor actelor normative și punerea eficientă în aplicare a acestora, la pct. 2 și pct. 3 din proiectul Ordinului cu privire la modificarea Ordinului Ministrului Finanțelor nr.107/2023, s-a stabilit că comisionul de garantare în mărime de 0,4% se aplică faţă de noii beneficiari ai Programului de stat „Prima casă” din data intrării în vigoare a Legii nr.218/2024 pentru modificarea unor acte normative („Prima casă Plus”), iar față de beneficiarii Programului de stat „Prima casă”, care au contractat credite ipotecare în cadrul programului pînă la data intrării în vigoare a Legii nr.218/2024, băncile vor aplica comisionul de garantare în mărime de 0,4% începînd cu data de 01.09.2024. |

|  |  |
| --- | --- |
| **MINISTRUL FINANŢELOR** | **Victoria BELOUS** |